**Yhdenvertaisuustoimikunnan kokous 28/11/2019**

**Aika:** Torstaina 28.11.2019 klo 16.33–17.57.

**Paikka**: Metro-kabinetti, Pohjoisesplanadi 11-13, Helsinki

**Osallistujat**

*Yhdenvertaisuustoimikunnan jäsenet varajäsenet*

Maria Loima, pj X Timo Kontio

Katja Mannerström, varapj Tommi Vilppula X

Päivi Kiili-Laakko X Enni Ikonen

Milo Toivonen X Tekla Kosonen

Mikko Weckström X Arja-Katariina Ylänkö

Binar Mustafa Elina Vainikainen X

Byoma Tamrakar X Pentti Pieski

*Pysyvät asiantuntijat*

Milla Sandt, tasa-arvotoimikunnan esittelijä ja sihteeri X

Nitin Sood, yhdenvertaisuustoimikunnan esittelijä ja sihteeri X

*Muut osallistujat*

Meri Korniloff, Global Clinic ja Lääkärien sosiaalinen vastuu ry X

1. **Kokouksen avaus**

Esitys: Kokous avataan kello 16.30.

Päätös: Kokous avattiin klo 16.33.

1. **Kokouksen laillisuuden ja päätösvaltaisuuden toteaminen**

Esitys: Kokous on laillisesti koolle kutsuttu ja päätösvaltainen.

Päätös: Todettiin kokous laillisesti koolle kutsutuksi ja päätösvaltaiseksi.

1. **Esityslistan hyväksyminen**

Esitys: Hyväksytään esityslista kokouksen työjärjestykseksi.

Päätös: Hyväksyttiin kokouksen työjärjestys.

1. **Edellisen kokouksen (31/10/2019) pöytäkirjan hyväksyminen**

Esitys: Hyväksytään edellisen kokouksen (31/10/2019) pöytäkirja.

Päätös: Hyväksyttiin pöytäkirja 31/10/2019.

1. **Paperittomien yhdenvertaisuus Helsingin kaupungissa**

Asia: Keskustellaan paperittomien tilanteesta Helsingin kaupungissa. Asiantuntijapuheenvuoron pitää Global Clinicin ja Lääkärien sosiaalinen vastuu ry:n Meri Korniloff. Lisäksi keskusteluun osallistuu Terveyden ja hyvinvointilaitoksen Ilmo Keskimäki ja Helsingin kaupungin sosiaali- ja terveystoimialan etelän aikuissosiaalityön päällikkö Sari Karisto. Pohditaan toimenpiteitä paperittomien tilanteen edistämiseksi.

Esitys: Merkitään keskustelu tiedoksi.

Käsittely: Meri Korniloff kertoi Global Clinicin toiminnasta ja paperittomien tilanteesta terveyspalveluissa. Kaupungin kannalta keskeisintä paperittomien näkökulmasta on peruspalveluiden tarjoaminen ja neuvonta. Kehittämistarpeita on esimerkiksi sosiaali- ja terveyspalveluiden välisessä yhteistyössä, henkilöstön tiedon lisäämisessä, tulkkipalveluiden saatavuudessa, vuorovaikutustilanteissa esimerkiksi perusterveydenhuollossa, ennaltaehkäisevien mielenterveyspalveluiden saatavuudessa ja lasten hyvinvoinnin varmistamisessa. Kaupungin palveluissa tarvitaan lisää monikulttuurista osaamista ja vuorovaikutustaitoja ja viestintää palveluista ja oikeuksista eri kielillä myös muualla kuin verkossa. Viestinnässä voidaan tehdä kaupungin ja Global Clinicin yhteistyötä. Esityslistasta poiketen Keskimäki ja Karisto eivät osallistuneet tapaamiseen.

Päätös: Merkittiin keskustelu tiedoksi.

1. **Palvelujen yhdenvertaisuussuunnitelma 2020-2021**

Asia: Esitellään lopullinen palvelujen yhdenvertaisuussuunnitelma 2020-2021 toimenpiteineen.

Esitys: Merkitään keskustelu tiedoksi.

Käsittely: Kaupunginhallitus on palauttanut yhdenvertaisuussuunnitelman takaisin valmisteluun. Palautus liittyy kh:n pyyntöön lisätä suunnitelmaan erityisesti ruotsinkielisten asemaan liittyviä toimenpiteitä.

Päätös: Merkitään asia tiedoksi ja käsitellään suunnitelmaa uudelleen tammikuun kokouksessa.

1. **Seuraavat kokoukset**

Esitys: Päätetään ensi vuoden kevään kokousaikataulu. Alustava ehdotus: 30.1., 27.2., 26.3. (tasa-arvotoimikunnan kanssa), 7.5. ja 4.6.

Päätös: Pidetään seuraavat kokoukset 30.1., 27.2., 26.3., 7.5. ja 4.6.

1. **Muut esille tulevat asiat**

Esitys: Merkitään keskustelu tiedoksi.

Käsittely: Keskusteltiin vaikeuksista saada julkiselta sektorilta suomen kielen koulutusta työllistymisen parantamiseksi, jos koulutustarpeessa oleva henkilö ei ole kotoutumiskoulutuksessa. Lisäksi toisena asiana tuotiin esiin, että joissain peruskouluissa on tullut vastakkainasettelua eri uskontoryhmien lasten välillä ja pohdittiin, voiko toimikunta tehdä jotakin asiassa. Todettiin, että toimikunta ei voi puuttua yksittäisiin caseihin, mutta niitä voidaan tarpeen mukaan nostaa esiin jäsenten omissa poliitikkorooleissa.

Päätös: Esittelijä selvittää, liittyykö kielikoulutusasiaan yhdenvertaisuusongelmaa, ja palataan asiaan tulevissa kokouksissa.

1. **Kokouksen päättäminen**

Esitys: Päätetään kokous kello 18.30.

Päätös: Kokous päätettiin klo 17.57.